text: Акцыя працягнецца па 7 снежня. Яе арганізатарамі выступілі супрацоўнікі Дзяржаўтаінспекцыі сумесна з прадстаўнікамі аддзелаў па ідэалагічнай рабоце, культуры і справах моладзі мясцовых выканаўчых і распарадчых органаў.
  — На працягу пяці дзён праваахоўнікі правядуць мэтанакіраваныя рэйдавыя мерапрыемствы з мэтай выяўлення і спынення фактаў незаконнай паркоўкі на месцах для інвалідаў, а таксама інфармацыйна-тлумачальную работу сярод насельніцтва, у працоўных калектывах і ў сродках масавай інфармацыі па заяўленай тэматыцы, — адзначылі ў аддзяленні па агітацыі і прапагандзе ДАІ УУС Гомельскага аблвыканкама.
  У Дзяржаўтаінспекцыі нагадваюць, што адказнасць за дадзенае парушэнне правілаў прадугледжвае штрафныя санкцыі. У ДАІ заклікаюць усіх вадзіцеляў выконваць правілы спынення і стаянкі, праяўляць павагу да людзей з абмежаванымі магчымасцямі.